Ek glo ons sal die Argentyne verpletter
Eerstens 'n woord van gelukwensing aan al die bekroondes: Schalk (en sy pa), Jake en die hele Bokspan. Ek glo julle het dit net-net verdien. Ek sou eerder die Grand Slam op die telbord wou gesien het, maar wat de hel.
Ek glo alle rugbyliefhebbers sal saamstem dat die Bokke se vertoning op Murrayfield uit eie reg maar vrotterig was. Bryan Habana lyk gereed om Pieter Rossouw se mantel as onderskepkoning oor te neem. Deur die genade speel hy nou vir die Blou Bulle. Pieter het 'n hele paar keer amper my hart laat gaan staan as hy tussen Bulle se agterspelers onderskep het. Dit sal Bryan loon om by hom te gaan kers opsteek. Die Kapenaar het definitief 'n paar kunsies in die agtersak wat Habana met vrug kan gebruik wanneer dit by die onderskepbal kom.
Guthrow Steenkamp lyk ook na 'n goeie Bulls-belegging, terwyl Wayne Julies se temparement steeds bo verdenking is.
Ek is verheug dat Jacques Cronj� 'n kans kry in die beginspan - al is dit nou net teen die slapbandspan van die Argentyne. Dis so jammer dat Etienne Botha nie ook in die span kon wees nie - dan kon Jake die nuwe seisoen met 'n skoon gewete begin het.
Ek glo ons sal die Argentyne verpletter. Ek hoop nie die media en die beamptes lees te veel in die slagting nie.
As ek weer skryf, is ons op die vooraand van die Supertwaalf. As die Bulls hulle eende in 'n ry kry, kan hulle vir die eerste keer onder die Bulls-vaandel tot die halfeindronde deurdring, maar laat ek nie die kar voor die perde inspan nie. Die Cats sal sekerlik di� keer beter rekenskap van hulleself gee en die Stormers is altyd "awesome".
'n Gese�nde Kersfees vir almal wat my geskrifte gelees het. Ry veilig, waak teen kapings en ander misdaad en hou partytjie dat die kranse antwoord gee.